... 1124 aastat tagasi  e. aastal 885 piirasid viikingid sisse Pariisi. Samal ajal olid meie riigi territooriumil elavad hõimud viikingi kultuuri alas ja neid võib lugeda viikingiteks. Muide - eesti paganlikud hõimud jäid üsna viikingiteks veel kuni XIII-XIV sajandini (kui klassikalised viikingialad olid ammu ristitud) ning kummardasid endiselt Thor'i. Meie keele murretes kõlas selle peajumala nimi küll ilmselt nagu Toor ja/või Taar (ilmselt kõlas see nimi nagu Toor ja Taar vahepealne). Nii Ümera lahingus kui Viljandi all löödi raudmehi hüüete all "Taar avita". Ja küllap sulges Lembitu oma silmad viimast korda, huuled sosistamas Toor'i (Taara?) nime (vt ka.  Täna, 790 aastat tagasi langes LEMBITU).    ... 448 aastat tagasi  e. aastal 1561 sai Lõuna- ja Kesk-Eestist Poola-Leedu suurriigi territoorium, kuivõrd Liivi ordu ja Riia peapiiskop loovutasid need alad Rzeczpospolitale? Ja just sellest ajajärgust pärineb ka Tartu lipp, mis teatavasti erineb oluliselt kõikidest teistest Eesti omavalitsuse lippudest, olles äravahetamiseni sarnane Poola lipuga. Tartu linna lipp on kingitus Poola-Leedu kuningalt.    ... 123 aastat tagasi e. aastal 1886 avati Tartus Karl Ernst von Baeri monument, millist korporandid igal kevadel šampusega pesevad?    ... 92 aastat tagasi e. aastal 1917  kuulutas Eestimaa Kubermangu Ajutine Maanõukogu (rohkem küll tuntud saksakeelse laenunime Eesti Maapäev all) ennast kõrgeimaks võimuks Eesti territooriumil?    ... 91 aastat tagasi e. aastal 1918 algas meie rahva Vabadussõda  Ja 60 aastat hiljem e. täna 1978. aastal tänas meie riik oma toonaseid vabastajaid keerulistes oludes. Siis ülendas Tõnis Kint - Peaministrina Vabariigi Presidendi ülesandeis KÕIKIDE elusolevate Vabadussõja veteranide auastmeid. Kõik sõdurid ja allohvitserid said lipnikeks ja ohvitserid üks aste kõrgemale viimasest ülendamisest, kuni koloneli auastmeni.    Ei teadnud? Nüüd siis tead.